in- દેવભૂમિ દ્વારકા:   દેવભૂમિ દ્વારકા જીલ્લામાં ખંભાળિયા નજીક પહેલા એસ્સાર તરીકે ઓળખાતી અને હવે નયારા એનર્જી કંપની સામે છેલ્લા ૮ દિવસથી કંપની આસપાસના ગામના ખેડૂતો અને આગેવાનો દ્વારા કંપની સામે પ્રદૂષણ,રોજગારી સહિતના મામલે દેવળીયા ગામ નજીક આવેલ કંપનીના ગેઇટ સામે વિરોધ પ્રદર્શન પર બેસીને આંદોલન ચલાવવામાં આવી રહ્યું છે,   તેવામાં ખંભાળિયા તાલુકાનાં અને નયારા એનર્જી કંપની આજુબાજુમાં વસવાટ કરતાં ૨૦ ગામના ખેડૂતો દ્વારા આજે દિવાળીના પર્વ નિમિતે અનોખી રીતે વિરોધ પ્રદર્શન કરીને કંપનીના ગેઇટ સામે છાવણીમાં ખેડૂતોએ પોતાનો પાક સળગાવીને હોળી કરીને કંપની સામે સૂત્રોચ્ચાર કરીને ઉગ્ર રોષ ઠાલવ્યો હતો,   વધુમાં નયારા એનર્જી આઠ દિવસથી ખેડૂતો આંદોલન ચલાવીને આત્મવિલોપન ચીમકીથી માંડીને અનેક રજૂઆતો કરવા છતાં કંપની દ્વારા હજુ સુધી ખેડૂતોના હાવભાવ પુછવામાં ન આવતા ભારે વિરોધ વચ્ચે ખેડૂતોએ આજે દિવાળીના પર્વના બદલે હોળી કરીને કંપની સામે રોષ ઠાલવીને અનોખો વિરોધ પ્રદર્શિત કર્યો હતો.